pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-นายกรัฐมนตรียืนยันตรวจสอบโรงงานแอบนำเข้าขยะอิเล็กทรอนิกส์อย่างต่อเนื่อง พร้อมขอบคุณประชาชนที่ช่วยแจ้งเบาะแส
วันอังคารที่ 5 มิถุนายน 2561
นายกรัฐมนตรียืนยันตรวจสอบโรงงานแอบนําเข้าขยะอิเล็กทรอนิกส์อย่างต่อเนื่อง พร้อมขอบคุณประชาชนที่ช่วยแจ้งเบาะแส
นายกรัฐมนตรียืนยันตรวจสอบโรงงานแอบนําเข้าขยะอิเล็กทรอนิกส์อย่างต่อเนื่อง พร้อมขอบคุณประชาชนที่ช่วยแจ้งเบาะแส
วันนี้ (5 มิถุนายน 2561) เวลา 14.40 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังการประชุมคณะรัฐมนตรีถึงปัญหาการลักลอบนําเข้าเศษซากผลิตภัณฑ์เครื่องใช้ไฟฟ้าหรือขยะอิเล็กทรอนิกส์ว่า รัฐบาลให้ความสําคัญกับปัญหาดังกล่าว ปัจจุบันจากการตรวจสอบพบว่ามีโรงงานที่นําเข้าเศษซากผลิตภัณฑ์เครื่องใช้ไฟฟ้าหรือขยะอิเล็กทรอนิกส์ จํานวน 7 โรงงาน แต่มีโรงงานเล็ก ๆ ที่ไม่ได้รับการอนุญาต ลักลอบนําขยะอิเล็กทรอนิกส์เข้ามาในประเทศไทย ทําให้เกิดปัญหาสร้างมลภาวะทีเป็นพิษ ซึ่งได้ระงับไปแล้ว จํานวน 5 โรงงาน
ส่วนการนําเข้าขยะพลาสติกนั้น นายกรัฐมนตรีกล่าวว่า ประเทศไทยมีโรงงานนําเข้าที่ถูกต้องตามกฎหมาย จํานวน 26 โรงงาน และได้มีการตรวจสอบไปแล้ว จํานวน 17 โรงงาน ส่วนที่เหลืออีก 9 โรงงาน คาดว่าภายในวันศุกร์นี้จะสามารถตรวจสอบความถูกต้องได้อย่างครบถ้วน จากการตรวจสอบพบว่าโรงงานเหล่านี้ได้รับอนุญาตให้นําเข้าขยะพลาสติก สามารรถรวบรวมขยะพลาสติกได้ทั้งในและนอกประเทศ แต่มีการแอบนําเข้าขยะอิเล็กทรอนิกส์ ซึ่งเป็นการทําผิดกฎหมาย โดยรัฐบาลจะได้ตรวจสอบต่อไปอย่างต่อเนื่อง ซึ่งในวันข้างหน้าประเทศไทยจะพัฒนาสู่ประเทศที่มีเทคโนโลยี จะต้องประสบปัญหาขยะในเรื่องดังกล่าวมากขึ้น จําเป็นจะต้องกําจัดขยะไปด้วย ทั้งนี้ ต้องขอบคุณประชาชนที่ช่วยแจ้งเบาะแสขึ้นมา พร้อมกล่าวยืนยันว่า อะไรก็ตามที่ประชาชนร้องเรียน และได้รับความเดือดร้อน รัฐบาลจะเร่งดําเนินการแก้ไขปัญหาให้ พร้อมขอความร่วมมือผู้ประกอบการให้ทําถูกต้องตามกฎหมาย
--------------------------------------------
รัฐบาลไทย-ข่าวทำเนียบรัฐบาล-“บิ๊กอู๋”ลุยชลบุรี เช็คความพร้อมระบบการทำงานศูนย์บริหารแรงงานอีอีซี
วันศุกร์ที่ 23 พฤศจิกายน 2561
“บิ๊กอู๋”ลุยชลบุรี เช็คความพร้อมระบบการทํางานศูนย์บริหารแรงงานอีอีซี
รมว.แรงงาน ลงพื้นที่ จ.ชลบุรี ตรวจสอบความพร้อมของสถานที่ ขั้นตอนการดําเนินงาน เครื่องมืออุปกรณ์ และบุคลากรที่มาปฏิบัติงาน ก่อนเปิดบริการศูนย์บริหารแรงงานอีอีซีอย่างเป็นทางการ
เมื่อวันที่ 23 พฤศจิกายน 2561 พล.ต.อ.อดุลย์ แสงสิงแก้ว รัฐมนตรีว่าการกระทรวงแรงงาน ตรวจติดตามความพร้อมศูนย์บริหารแรงงานเขตพัฒนาพิเศษภาคตะวันออก (EEC Labour Administration Centre) ณ สถาบันพัฒนาฝีมือแรงงาน 3 ชลบุรี เลขที่ 145 ตําบลหนองไม้แดง อําเภอเมือง จังหวัดชลบุรี เพื่อตรวจสอบความพร้อมในการจัดเตรียมสถานที่ ขั้นตอนการดําเนินงาน เครื่องมือ อุปกรณ์ ตลอดจนบุคลากรที่มาปฏิบัติงาน รวมทั้งความพร้อมในการให้บริการตรวจลงตราและขอใบอนุญาตทํางาน ตามความร่วมมือกับ BOI อีกด้วย
พล.ต.อ.อดุลย์ฯ กล่าวต่อว่า ศูนย์ฯ แห่งนี้เป็นศูนย์จัดหางานและพัฒนาแรงงานอย่างเป็นระบบ ให้บริการในลักษณะวันสต๊อปเซอร์วิส เพื่อรองรับการเติบโตของอุตสาหกรรมในพื้นที่ EEC มีการทํางาน 5 ขั้นตอน ได้แก่ 1)รับลงทะเบียนสมัครงาน/รับแจ้งตําแหน่งงานว่าง สัมภาษณ์เพื่อทราบรายละเอียดลักษณะงานและคุณสมบัติเบื้องต้นของผู้สมัครงาน 2)แนะแนวและทดสอบความพร้อมทางอาชีพ 3)จับคู่ตําแหน่งงานที่เหมาะสม ส่งตัวผู้สมัครงานพบนายจ้าง 4)ฝึกอบรมทักษะฝีมือแรงงาน ทดสอบมาตรฐานฝีมือแรงงาน ประเมินเพื่อรับรองความรู้ความสามารถ ให้คําแนะนําสถานประกอบกิจการเรื่องสิทธิประโยชน์ตาม พ.ร.บ.ส่งเสริมการพัฒนาฝีมือแรงงาน 5)คุ้มครองแรงงานและสิทธิประโยชน์ประกันสังคม
สําหรับสถานการณ์ด้านแรงงานจังหวัดชลบุรีมีผู้อยู่ในกําลังแรงงาน 1,053,010 คน เป็นผู้มีงานทํา 1,045,522 คน ผู้ว่างงาน 7,488 คน มีสถานประกอบการ 18,003 แห่ง ในจํานวนนี้มีสถานประกอบการ 1,191 แห่ง มีความต้องการแรงงาน 15,633 อัตรา แบ่งเป็นภาคอุตสาหกรรม 9,471 อัตรา และภาคบริการ 6,152 อัตรา สําหรับจังหวัดฉะเชิงเทรามีผู้อยู่ในกําลังแรงงาน 431,844 คน เป็นผู้มีงานทํา 429,515 คน ผู้ว่างงาน 2,329 คน มีแรงงานนอกระบบ 185,609 คน มีแรงงานต่างด้าว 53,420 คน มีสถานประกอบการ 3,202 แห่ง ในจํานวนนี้มีสถานประกอบการที่ต้องการแรงงาน 488 แห่ง ลูกจ้าง 6,073 อัตรา และจังหวัดระยองมีผู้อยู่ในกําลังแรงงาน 564,614 คน ผู้มีงานทํา 559,958 คน ผู้ว่างงาน 4,240 คน ผู้รอฤดูกาล 416 คน มีแรงงานต่างด้าว 112,091 ราย มีสถานประกอบการ 9,209 แห่ง
ขณะที่การสํารวจความต้องการแรงงานในพื้นที่อีอีซี พบว่า มีความต้องการแรงงานทั้งสิ้น 29,914 อัตรา จากสถานประกอบการที่มีความต้องการแรงงาน 2,178 แห่ง จากสถานประกอบการทั้งหมดในพื้นที่จํานวน 26,792 แห่ง ผู้ประกอบการส่วนใหญ่ต้องการแรงงานภาคอุตสาหกรรมดั้งเดิม/ภาคบริการมากที่สุด 19,096 อัตรา รองลงมาเป็นตําแหน่งงานใน 10 อุตสาหกรรมเป้าหมาย จํานวน 10,818 อัตรา เมื่อจําแนกตามประเภทงาน ได้แก่ งานการผลิตมากสุด รองลงมาเป็นงานบริการ และงานบํารุงรักษา ทั้งนี้ โดยภาพรวมสถานประกอบการในพื้นที่ยังมีความต้องการด้านการผลิตโดยใช้กําลังคนเป็นหลัก เมื่อพิจารณาความต้องการตามประเภทงานแต่ละจังหวัดนั้น พบว่า ชลบุรีต้องการแรงงานประเภทงานด้านบริการ ระยองขาดแคลนแรงงานด้านการตรวจสอบคุณภาพสินค้า และฉะเชิงเทราต้องการแรงงานประเภทงานด้านโลจิสต์ติก เป็นต้น
+++++++++++++++++++++
รัฐบาลไทย-ข่าวทำเนียบรัฐบาล-เอ้กบอร์ด เร่งแก้ปัญหาราคาไข่ตกต่ำ ขับเคลื่อนมาตรการส่งออกไข่ไก่ไปต่างประเทศ
วันอังคารที่ 25 ธันวาคม 2561
เอ้กบอร์ด เร่งแก้ปัญหาราคาไข่ตกต่ํา ขับเคลื่อนมาตรการส่งออกไข่ไก่ไปต่างประเทศ
เอ้กบอร์ด เร่งแก้ปัญหาราคาไข่ตกต่ํา ขับเคลื่อนมาตรการส่งออกไข่ไก่ไปต่างประเทศ หวังลดปริมาณไข่ไก่ในระบบ และพยุงราคาไข่ไก่ในประเทศให้สูงขึ้น
นายลักษณ์ วจนานวัช รัฐมนตรีช่วยว่าการกระทรวงเกษตรและสหกรณ์ กล่าวภายหลังเป็นประธานการประชุมคณะกรรมการนโยบายพัฒนาไก่ไข่และผลิตภัณฑ์ (Egg Board) ครั้งที่2/2561 ณ ห้องประชุม 134 กระทรวงเกษตรและสหกรณ์ ว่า เนื่องจากที่ผ่านมาราคาไข่ไก่อ่อนตัวลง เกิดจากปริมาณไข่มากกว่าความต้องการ กระทรวงเกษตรและสหกรณ์ โดยกรมปศุสัตว์ จึงได้ดําเนินโครงการรักษาเสถียรภาพราคาไข่ไก่ปี 2561 มุ่งเน้นแก้ไขปัญหาด้วยการปรับสมดุล demand และ supply โดยขอความร่วมมือให้บริษัทผู้นําเข้าปู่ย่าพันธุ์ และพ่อแม่พันธุ์ไก่ไข่ทั้ง 16 ราย ขับเคลื่อนแผนปฏิบัติการ PS Support หรือมาตรการส่งออกไข่ไก่ไปต่างประเทศ เพื่อลดปริมาณไข่ไก่ในระบบ ช่วยพยุงราคาไข่ไก่ในประเทศให้สูงขึ้น ซึ่งแบ่งเป็น 2 ระยะ คือ ม.ค. - ต.ค. 2561 และ พ.ย. - ธ.ค. 2561 โดยลดจํานวนแม่ไก่ไข่ยืนกรงได้ประมาณ 1.8 ล้านตัว (จาก 50 กว่าล้านตัว) และลดจํานวนแม่พันธุ์ไก่ไข่ 1.9 แสนตัว รวมทั้งเก็บรวบรวมและส่งออกไข่ไก่ จํานวน 149 ล้านฟอง จากการดําเนินการทําให้ราคาไข่ไก่ปรับตัวดีขึ้น อย่างไรก็ตาม ในช่วง 2-3 เดือนที่ผ่านมาอยู่ในช่วงเทศกาลกินเจ และปิดเทอมความต้องการบริโภคไข่ก็มีลดลงไปบ้าง
ทั้งนี้ คณะกรรมการนโยบายและมาตรการช่วยเหลือเกษตรกร (คชก.) มีมติเห็นชอบกรอบการใช้เงินกองทุนรวมฯ เมื่อวันที่ 11 ธ.ค. 2561 วงเงิน 17.613 ล้านบาท ที่กรมการค้าภายในได้เสนอขอเพื่อดําเนินโครงการเก็บสต็อกไข่ไก่เข้าห้องเย็น วงเงิน 2.163 ล้านบาท และโครงการสนับสนุนค่าใช้จ่ายในการบริหารจัดการการส่งออกเพื่อผลักดันการส่งออกไข่ไก่ไปต่างประเทศ วงเงิน 15 ล้านบาท ซึ่งทั้ง 2 โครงการอยู่ระหว่างเสนอคณะกรรมการบริหารกองทุนรวมเพื่อช่วยเหลือเกษตรกร (คบท.) พิจารณาให้ความเห็นชอบก่อนเสนอกระทรวงการคลังเพื่อพิจารณาอนุมัติตามระเบียบต่อไป คาดว่าจะสามารถดําเนินการเร่งส่งออกได้ทันก่อนปีใหม่นี้
สําหรับแผนการลดจํานวนนําเข้าพ่อแม่พันธุ์ และปู่ย่าพันธุ์ไก่ไข่ ปี 2562 ที่ประชุมยังไม่มีมติในการลดจํานวน เนื่องจากนอกจากฟาร์มเลี้ยงไก่ไข่ที่อยู่ในระบบแล้ว ยังมีฟาร์มหลังบ้านหรือเกษตรกรที่เลี้ยงไก่ไว้เพื่อบริโภคภายในครอบครัวและจําหน่ายในชุมชนเพิ่มขึ้นเป็นจํานวนมาก เกิดจากการที่รัฐเข้าไปสนับสนุน จึงให้กรมปศุสัตว์ไปสํารวจตัวเลขให้ชัดเจนและรีบดําเนินการแจ้งให้ที่ประชุมทราบต่อไปภายในวันที่ 15 ม.ค. 2562
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-รองปลัดจุลพงษ์ฯ ร่วมเป็นเกียรติในพิธีเปิดการฝึกอบรมหลักสูตร “ผู้บริหารระดับสูงสมาพันธ์ SME ไทย” รุ่นที่ 3
วันพฤหัสบดีที่ 7 พฤศจิกายน 2562
รองปลัดจุลพงษ์ฯ ร่วมเป็นเกียรติในพิธีเปิดการฝึกอบรมหลักสูตร “ผู้บริหารระดับสูงสมาพันธ์ SME ไทย” รุ่นที่ 3
นายจุลพงษ์ ทวีศรี รองปลัดกระทรวงอุตสาหกรรม ร่วมเป็นเกียรติในพิธีเปิดการฝึกอบรมหลักสูตร “ผู้บริหารระดับสูงสมาพันธ์ SME ไทย” รุ่นที่ 3 พร้อมรับฟังปาฐกถาพิเศษ “ทิศทางโลก ทิศทางประเทศไทย ทิศทาง SME ไทย” ณ โรงแรมเจ้าพระยาปาร์ค กรุงเทพฯ
วันที่ 6 พฤศจิกายน 2562 นายจุลพงษ์ ทวีศรี รองปลัดกระทรวงอุตสาหกรรม ร่วมเป็นเกียรติในพิธีเปิดการฝึกอบรมหลักสูตร “ผู้บริหารระดับสูงสมาพันธ์ SME ไทย” รุ่นที่ 3 พร้อมรับฟังปาฐกถาพิเศษ “ทิศทางโลก ทิศทางประเทศไทย ทิศทาง SME ไทย” โดยมีนายกอบศักดิ์ ภูตระกูล รองเลขาธิการนายกรัฐมนตรี เป็นประธาน และมีผู้บริหารสมาพันธ์ SME ไทยทั่วประเทศ ภาครัฐ ภาคเอกชน ภาคการศึกษา ภาคประชาชนและสื่อมวลชน เข้าร่วมกว่า 300 คน ซึ่งจัดขึ้นระหว่างวันที่ 6-8 พฤศจิกายน 2562 ณ โรงแรมเจ้าพระยาปาร์ค กรุงเทพฯ
โดยหลักสูตร “ผู้บริหารระดับสูงสมาพันธ์ SME ไทย” รุ่นที่ 3 มีวัตถุประสงค์เพื่อมุ่งเน้นให้ผู้นําเข้าใจถึงวิสัยทัศน์ พันธกิจ สร้างเครือข่ายนักธุรกิจจิตอาสา SME เพื่อการรับรู้ทิศทางการพัฒนา SME ไทยให้สอดรับกับยุค SME 4.0 นําไปสู่การขับเคลื่อนประเทศผ่าน SME ไทยได้อย่างมีประสิทธิภาพ ยกระดับเศรษฐกิจฐานรากของชาติด้วยการช่วยเหลือเกื้อกูลในรูปแบบ “เพื่อนช่วยเพื่อน ขับเคลื่อนเศรษฐกิจไทย”
รัฐบาลไทย-ข่าวทำเนียบรัฐบาล-สถานเอกอัครราชทูต ณ กรุงบรัสเซลส์ ให้ความช่วยเหลือกลุ่มควาญช้างไทยที่สวนสัตว์ Pairi Daiza ในเบลเยียม จำนวน 7 คน ซึ่งได้รับผลกระทบจากการแพร่ระบาดของเชื้อไวรัสโควิด-19 [กระทรวงการต่างประเทศ]
วันพุธที่ 6 พฤษภาคม 2563
สถานเอกอัครราชทูต ณ กรุงบรัสเซลส์ ให้ความช่วยเหลือกลุ่มควาญช้างไทยที่สวนสัตว์ Pairi Daiza ในเบลเยียม จํานวน 7 คน ซึ่งได้รับผลกระทบจากการแพร่ระบาดของเชื้อไวรัสโควิด-19 [กระทรวงการต่างประเทศ]
สถานเอกอัครราชทูต ณ กรุงบรัสเซลส์ ให้ความช่วยเหลือกลุ่มควาญช้างไทยที่สวนสัตว์ Pairi Daiza ในเบลเยียม จํานวน 7 คน ซึ่งได้รับผลกระทบจากการแพร่ระบาดของเชื้อไวรัสโควิด-19
สถานเอกอัครราชทูต ณ กรุงบรัสเซลส์ ให้ความช่วยเหลือกลุ่มควาญช้างคนไทยที่สวนสัตว์ Pairi Daiza จํานวน 7 คน ซึ่งได้รับผล กระทบจากการแพร่ระบาดของเชื้อไวรัสโควิด-19 ในเบลเยียม ซึ่งมีความไม่สะดวกในการออกนอกพื้นที่สวนสัตว์และขาดแคลนอุปกรณ์ป้องกันที่จําเป็น สถานเอกอัครราชทูตฯ จึงได้มอบหน้ากากผ้า เจลล้างมือฆ่าเชื้อ ถุงมือสําหรับป้องกันเชื้อโรค และอาหารแห้งรวมทั้งข้าวสาร 1 กระสอบ ซึ่งสถานเอกอัครราชทูตฯ ได้รับมอบมาจากจากพระราชวิสุทธิวิเทศ เจ้าอาวาสวัดไทยธรรมาราม เบลเยียม เพื่อแจกจ่ายคนไทยที่ต้องการต่อไป
ควาญช้างคนไทยกลุ่มดังกล่าว ทํางานกับสวนสัตว์มานานสูงสุด 7 ปี และต้องดูแลช้างทั้งหมด 22 เชือกจากเอเชียและแอฟริกา
รัฐบาลไทย-ข่าวทำเนียบรัฐบาล-ม.ล.ปนัดดาฯ ตรวจเยี่ยมพร้อมให้กำลังใจแก่บุคลากร  เด็กและเยาวชนในสถานพินิจฯ จ.เชียงราย
วันศุกร์ที่ 8 มิถุนายน 2561
ม.ล.ปนัดดาฯ ตรวจเยี่ยมพร้อมให้กําลังใจแก่บุคลากร  เด็กและเยาวชนในสถานพินิจฯ จ.เชียงราย
ม.ล.ปนัดดาฯ ตรวจเยี่ยมพร้อมให้กําลังใจแก่บุคลากร เด็กและเยาวชนในสถานพินิจฯ จ.เชียงราย
เมื่อวันพฤหัสบดีที่ ๗ มิถุนายน ๒๕๖๑ เวลา ๐๘.๔๕ น.
ม.ล.ปนัดดา ดิศกุล ผู้ช่วยรัฐมนตรีประจํานายกรัฐมนตรี ปฏิบัติราชการกระทรวงยุติธรรม
ตรวจเยี่ยมและให้กําลังใจการปฏิบัติหน้าที่ของผู้บริหาร ครูอาจารย์ นักสังคมสงเคราะห์ ฝ่ายปกครอง
รวมทั้งปฏิบัติหน้าที่ครูพิเศษ บรรยายวิชา 'สังคมคุณธรรม : ในความเป็นชาติใต้ร่มพระบารมี'
แก่เยาวชนของสถานพินิจและคุ้มครองเด็กและเยาวชนจังหวัดเชียงราย
ณ สถานพินิจและคุ้มครองเด็กและเยาวชนจังหวัดเชียงราย อ.เมือง จ.เชียงราย
ม.ล.ปนัดดาฯ กล่าวว่า "ท่านผู้บริหาร และลูกหลานเยาวชนทราบกันดีอยู่ว่า แต่ละประเทศแต่ละเมือง
จะมีภูมิสังคมที่แตกต่างกันออกไป ผมจะคุยกับลูกหลานเยาวชนเสมือนหนึ่งพูดคุยกับข้าราชการบรรจุใหม่
ของหลายๆ กระทรวงที่ผมได้รับเชิญให้ไปทําหน้าที่ปฐมนิเทศ เพราะทุกคนโตกันแล้ว มีวุฒิภาวะกัน
ตามสมควร ย่อมต้องคิดเป็น อะไรผิดอะไรถูก ความรับผิดชอบชั่วดีต้องมีเกิดขึ้น รู้ผิดรู้ชอบ
ก่อนที่หลายๆ สิ่งหลายๆ อย่างจะสามารถพัฒนาไปสู่สิ่งที่ดีกว่าและมีความสําเร็จ จังหวัดเชียงรายก็ดี เชียงใหม่ก็ดี หรือแม่ฮ่องสอนก็ดี มีพื้นที่เขตแดนติดกับประเทศเพื่อนบ้าน ในหลายจุดถือว่าเป็นจุดเสี่ยง ที่พื้นที่นอกดินแดนไทยนั้นยังปลูกพืชเสพติดให้โทษ ในขณะที่ประเทศของเราโชคดีใหญ่หลวงที่มีพระมหากษัตริย์ผู้ทรงมีพระปรีชาญาณและทรงมีพระมหากรุณาธิคุณเป็นล้นพ้น การปรับเปลี่ยนวิถีชีวิตของผู้คนในพื้นที่ รวมถึงชาวเขาชาวดอย ชนกลุ่มน้อยใต้ร่มพระบารมี ได้หันมาใส่ใจอย่างจริงจังในเรื่องการดํารงชีวิตตามหลักปรัชญาเศรษฐกิจพอเพียง ละเลิกการเสพย์ยาเสพติดหรือการปลูกพืชกัญชา ยาฝิ่น แต่หันมาใส่ใจในเรื่องการพัฒนาพื้นที่เกษตรกรรม เสริมสร้างความรู้ความเข้าใจทั้งในเรื่องการศึกษา และการดําเนินชีวิตโดยยึดหลักคุณธรรมจริยธรรมตามรอยพระยุคลบาท ลูกหลานเยาวชนต้องมีความเข้มแข็ง เพราะเราพํานักอาศัยหรือการมีถิ่นที่อยู่ในพื้นที่ๆ เรียกได้ว่าเป็นทางผ่านของสิ่งเสพติด สิ่งผิดกฎหมาย ที่เราจะต้องไม่ให้คนไม่ดีมาครอบงําหรือชี้นําเราไปในทางที่ผิดหรือทิศทางแห่งอธรรม คนดีมีมากมายที่ลูกหลานเยาวชนสามารถยึดมั่น เชื่อถือ เป็นต้นแบบแห่งชีวิต แต่ก็ต้องระมัดระวังคนไม่ดีที่มีมากขึ้นเช่นเดียวกัน และมักแสดงละครได้อย่างแนบเนียนจนกระทั่งเราตามเขาไม่ทัน ปากกับใจที่ไม่ตรงกัน มารู้อีกทีก็สายไปเสียแล้ว สุภาษิตไทยที่ว่า 'อย่าไว้ใจทาง อย่าวางใจคน จะจนใจเอง' สอนให้เราดําเนินชีวิตโดยไม่ตั้งอยู่ในความประมาท"
รัฐบาลไทย-ข่าวทำเนียบรัฐบาล-รองปลัดกระทรวงยุติธรรม ร่วมคืนความเป็นธรรมมอบโฉนดที่ดินให้แก่ประชาชน ครั้งที่ ๙
วันเสาร์ที่ 16 มีนาคม 2562
รองปลัดกระทรวงยุติธรรม ร่วมคืนความเป็นธรรมมอบโฉนดที่ดินให้แก่ประชาชน ครั้งที่ ๙
นายธวัชชัย ไทยเขียว รองปลัดกระทรวงยุติธรรม ร่วมเป็นเกียรติในพิธีมอบคืนโฉนดที่ดิน “คืนความสุขให้ประชาชน ลดความเหลื่อมล้ําของสังคม" ให้แก่ประชาชน ครั้งที่ ๙
เมื่อวันพฤหัสบดีที่ ๑๔ มีนาคม ๒๕๖๒ เวลา ๑๐.๐๐ น. ณ หอประชุมทีปังกรรัศมีโชติ มหาวิทยาลัยราชภัฏเชียงใหม่ ศูนย์แม่ริม อําเภอแม่ริม จังหวัดเชียงใหม่ นายธวัชชัย ไทยเขียว รองปลัดกระทรวงยุติธรรม ร่วมเป็นเกียรติในพิธีมอบคืนโฉนดที่ดิน “คืนความสุขให้ประชาชน ลดความเหลื่อมล้ําของสังคม" ให้แก่ประชาชน ครั้งที่ ๙ ตามนโยบายของรัฐบาลที่ได้กําหนดให้ปัญหาหนี้นอกระบบ” เป็นปัญหาสําคัญของประเทศและเป็นวาระแห่งชาติ ที่จะต้องเร่งรัดดําเนินการแก้ไข โดยได้สั่งการให้สํานักงานตํารวจแห่งชาติและหน่วยงานที่เกี่ยวข้อง บูรณาการร่วมกันในการขับเคลื่อนตามนโยบายของรัฐบาลอย่างจริงจัง และจัดตั้งศูนย์ปฏิบัติการป้องกันปราบปรามการฉ้อโกงทรัพย์สินของประชาชน ปฏิบัติการร่วมกับหน่วยงานที่เกี่ยวข้องในการปิดล้อม ตรวจค้น และจับนายทุนเงินกู้นอกระบบ ที่เอารัดเอาเปรียบประชาชน ดําเนินคดีตามกฎหมาย และได้มีการไกล่เกลี่ยประนอมหนี้ เพื่อให้เกิดความเป็นธรรมกับทั้งเจ้าหนี้และลูกหนี้ โดยมี พลเอก ประวิตร วงษ์สุวรรณ รองนายกรัฐมนตรีและรัฐมนตรีว่าการกระทรวงกลาโหม เป็นประธานในพิธีฯ
ทั้งนี้ ที่ผ่านมารัฐบาลได้มีการมอบโฉนดที่ดินไปแล้ว จํานวน ๘ ครั้ง ที่จังหวัดขอนแก่น อุดรธานี กาฬสินธุ์ ศรีสะเกษ เลย สงขลา นครราชสีมา และจังหวัดมหาสารคาม และสําหรับการมอบในพื้นที่จังหวัดเชียงใหม่ในครั้งนี้ เป็นครั้งที่ ๙ มีประชาชน จาก ๘ จังหวัดภาคเหนือ เข้ารับมอบโฉนดที่ดินในพื้นที่ตํารวจภูธรภาค ๕ ซึ่งเจ้าหน้าที่ได้ตรวจยึดโฉนดที่ดินจากนายทุนเงินกู้ จนเข้าสู่กระบวนการไกล่เกลี่ยได้ ๑,๐๐๑ ราย รวมโฉนด จํานวน ๑,๐๘๗ ฉบับ เนื้อที่ประมาณ ๑,๒๐๐ไร่ มูลค่ากว่า ๑,๑๘๐ ล้านบาท
รัฐบาลไทย-ข่าวทำเนียบรัฐบาล-ทส. เป็นเจ้าภาพการจัดประชุมรัฐมนตรีอาเซียนสมัยพิเศษด้านขยะทะเล
วันพุธที่ 6 มีนาคม 2562
ทส. เป็นเจ้าภาพการจัดประชุมรัฐมนตรีอาเซียนสมัยพิเศษด้านขยะทะเล
กระทรวงทรัพยากรธรรมชาติและสิ่งแวดล้อม โดยกรมทรัพยากรทางทะเลและชายฝั่ง จัดประชุมรัฐมนตรีอาเซียนสมัยพิเศษด้านขยะทะเล "Special ASEAN Ministerial Meeting on Marine Debris" การประชุมดังกล่าว เป็นการประชุมเพื่อให้อาเซียนมีเวทีในการหารือ และหาแนวทางที่เป็นร
ทส. เป็นเจ้าภาพการจัดประชุมรัฐมนตรีอาเซียนสมัยพิเศษด้านขยะทะเล
กระทรวงทรัพยากรธรรมชาติและสิ่งแวดล้อม โดยกรมทรัพยากรทางทะเลและชายฝั่ง จัดประชุมรัฐมนตรีอาเซียนสมัยพิเศษด้านขยะทะเล "Special ASEAN Ministerial Meeting on Marine Debris" การประชุมดังกล่าว เป็นการประชุมเพื่อให้อาเซียนมีเวทีในการหารือ และหาแนวทางที่เป็นรูปธรรมด้านการต่อต้านขยะทะเล และเสริมสร้างความร่วมมือระหว่างอาเซียน และผู้สนับสนุน ในการจัดการกับปัญหาขยะทะเลร่วมกัน ณ โรงแรม เดอะ สุโขทัย กรุงเทพฯ
วานนี้ (5 มีนาคม 2562) พลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม เป็นประธานการประชุมรัฐมนตรีอาเซียนสมัยพิเศษด้านขยะทะเล กล่าวว่า ปี 2562 ประเทศไทยในฐานะประธานอาเซียน จึงได้รับเกียรติให้เป็นเจ้าภาพจัดการประชุมนี้ เพื่อแลกเปลี่ยนความคิดเห็นเกี่ยวกับสถานะของขยะทะเล และความคิดริเริ่มของประเทศสมาชิกอาเซียนด้านมลพิษจากขยะทะเลในระดับประเทศ ระดับภูมิภาค และระดับโลก เน้นย้ําถึงความกังวลต่อปริมาณขยะทะเลที่มีมากขึ้น และผลกระทบที่อาจเกิดขึ้นจากขยะทะเลต่อสิ่งแวดล้อมสุขภาพสังคม และเศรษฐกิจ ดังนั้น ที่ประชุมจึงให้ความเห็นชอบต่อเอกสารผลลัพธ์ซึ่งมี 2 ฉบับ คือ 1) ปฏิญญากรุงเทพฯ ว่าด้วยการต่อต้านขยะทะเลในภูมิภาคอาเซียน และ 2) กรอบปฏิบัติงานอาเซียนว่าด้วยขยะทะเล ซึ่งมีแนวทางการปฏิบัติที่จะช่วยให้ลดปริมาณขยะทะเลด้วยความร่วมมือจากภาคเอกชน ที่จะพัฒนานวัตกรรม หรือการนํากลับไปใช้ใหม่ของผลิตภัณฑ์เพื่อลดปริมาณขยะ
ภายหลังจากการประชุม พลเอก สุรศักดิ์ กาญจนรัตน์ แถลงว่า ขยะพลาสติกสามารถทําลายสิ่งแวดล้อมอย่างมาก ในทุกมิติ เราทุกคนควรรณรงค์อย่างจริงจัง ทั้งนี้ ในปี 2562 จะมีการยกเลิกขยะอิเล็กทรอนิกส์ จํานวน 422 รายการ รวมถึงพลาสติกหุ้มขวดน้ําดื่ม ผลิตภัณฑ์พลาสติกที่ผสมสาร oxo คือ พลาสติกที่ย่อยสลายได้ และไมโครบีดส์ สําหรับ single-use plastic หรือพลาสติกที่ใช้ครั้งเดียวแล้วทิ้ง จะมีการยกเลิกใช้ ภายในปี 2565 รัฐมนตรีว่าการกระทรวงทรัพยากรธรรมชาติและสิ่งแวดล้อมกล่าว
รัฐบาลไทย-ข่าวทำเนียบรัฐบาล-กสร. เร่งเพิ่มจป.วิชาชีพ ป้อนตลาดแรงงาน
วันจันทร์ที่ 14 พฤษภาคม 2561
กสร. เร่งเพิ่มจป.วิชาชีพ ป้อนตลาดแรงงาน
กรมสวัสดิการและคุ้มครองแรงงาน เร่งเพิ่มจป.วิชาชีพ เปิดโอกาสจป.เทคนิคขั้นสูงปรับสถานะได้ เล็งปลดล็อคจบสาขาอื่นก็เป็นจป.ได้ พร้อมชวนเรียนอาชีวอนามัย เผยรายได้ดีมีงานรองรับ
นายอนันต์ชัย อุทัยพัฒนาชีพ อธิบดีกรมสวัสดิการและคุ้มครองแรงงาน (กสร.) เปิดเผยถึงปัญหาการขาดแคลนเจ้าหน้าที่ความปลอดภัยในการทํางาน หรือจป. ในระดับวิชาชีพ ว่า พระราชบัญญัติความปลอดภัย อาชีวอนามัย และสภาพแวดล้อมในการทํางาน พ.ศ. 2554 ได้กําหนดไว้ว่าผู้ที่จะทําหน้าที่เป็น จป. ระดับวิชาชีพจะต้องจบการศึกษาระดับปริญญาตรี สาขาอาชีวอนามัย หรือเทียบเท่า ซึ่งปัจจุบันสถาบันการศึกษาสามารถผลิตบัณฑิตในสาขานี้ไม่ต่ํากว่า 3,000 คนต่อปี แต่สาเหตุที่ยังประสบปัญหาการขาดแคลนเจ้าหน้าที่เนื่องจากบัณฑิตบางส่วนไม่ได้สนใจ จะประกอบวิชาชีพจป. ขณะที่บางคนไม่อยากไปทํางานไกลบ้าน ซึ่งมักพบปัญหาเหล่านี้กับสถานประกอบกิจการที่อยู่ในจังหวัดไกลๆ และไม่ได้อยู่ในแหล่งอุตสาหกรรม ทั้งนี้ กฎหมายปัจจุบันได้มีข้อกําหนดให้คนที่เป็นจป.เทคนิคขั้นสูงมาแล้ว 5 ปี และสําเร็จการศึกษาไม่ต่ํากว่าระดับปริญญาตรี โดยจะต้องผ่านการอบรมและทดสอบตามหลักเกณฑ์ที่กําหนดจึงสามารถเป็นจป.วิชาชีพได้ ซึ่งผู้ที่มีคุณสมบัติตามเกณฑ์ดังกล่าวสามารถอบรมได้กับหน่วยฝึกอบรมที่ได้รับอนุญาตจากกรมสวัสดิการและคุ้มครองแรงงาน
อธิบดีกสร. กล่าวต่อไป กสร.ยังได้ประสานความร่วมมือกับกระทรวงศึกษาธิการ และสํานักงานคณะกรรมการอุดมศึกษาเพื่อให้ผลิตบัณฑิตสาขาอาชีวอนามัยและความปลอดภัยเพิ่มมากขึ้น เนื่องจากบุคลากรในสาขานี้เป็นที่ต้องการของตลาดแรงงานและได้รับค่าตอบแทนในอัตราสูง รวมไปถึงให้พิจารณาคุณวุฒิอื่น ๆ ที่ใกล้เคียงกันที่สามารถจะมาทําหน้าที่จป.วิชาชีพได้ หากพบว่ามีคุณสมบัติใกล้เคียงกสร.ก็จะกลับมาทบทวนกฎหมายเพื่อปลดล็อคข้อกําหนดของกฎหมายที่กําหนดไว้เฉพาะสาขา ทั้งนี้ การมีจป.วิชาชีพจะมีประโยชน์ต่อทุกภาคส่วนทั้งนายจ้าง ลูกจ้าง และภาครัฐที่จะมีผู้มีความรู้มาช่วยเหลือในเรื่องความปลอดภัยให้ทุกคนในสถานประกอบกิจการได้มีความปลอดภัยในการทํางาน
รัฐบาลไทย-ข่าวทำเนียบรัฐบาล-มาตรการยกเว้นภาษีเงินได้นิติบุคคลจ้างงานผู้พ้นโทษ
วันพุธที่ 12 กุมภาพันธ์ 2563
มาตรการยกเว้นภาษีเงินได้นิติบุคคลจ้างงานผู้พ้นโทษ
วันเสาร์ที่ 8 กุมภาพันธ์ 2563
​
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
ครม. เห็นชอบยกเว้นภาษีเงินได้นิติบุคคลให้แก่บริษัทหรือห้างหุ้นส่วนนิติบุคคล ซึ่งรับผู้พ้นโทษที่ได้รับการปล่อยตัวไม่เกิน 3 ปี เข้าทํางาน โดยสามารถนําค่าใช้จ่ายการจ้างงานผู้พ้นโทษเฉพาะส่วนที่ไม่เกินคนละ 15,000 บาท/เดือน ในรอบวันที่ 1 ม.ค. - 31 ธ.ค. 63 ไปหักลดหย่อนภาษีได้ร้อยละ 50 ของรายจ่ายที่ได้จ่ายไป เพื่อให้ผู้ประกอบการมีส่วนร่วมสนับสนุนการพัฒนาและส่งเสริมอาชีพของผู้พ้นโทษ ให้สามารถประกอบอาชีพสุจริตเลี้ยงดูตนเองและครอบครัวได้อย่างมีศักดิ์ศรี สร้างโอกาสให้ผู้พ้นโทษกลับคืนสู่สังคมได้อย่างมั่นคงโดยไม่กลับมากระทําความผิดซ้ํา และยังช่วยสร้างความเข้มแข็งของตลาดแรงงานของไทยโดยลดการพึ่งพาแรงงานจากประเทศเพื่อนบ้านอีกด้วย
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-มหาดไทยชวน ชม ชิม ช้อป ผลิตภัณฑ์จากภูมิปัญญาไทย ต้อนรับเทศกาลปีใหม่  ในงาน “OTOP City Happy Market 2018” ตลาดแห่งความสุข
วันพุธที่ 12 ธันวาคม 2561
มหาดไทยชวน ชม ชิม ช้อป ผลิตภัณฑ์จากภูมิปัญญาไทย ต้อนรับเทศกาลปีใหม่  ในงาน “OTOP City Happy Market 2018” ตลาดแห่งความสุข
มหาดไทยชวน ชม ชิม ช้อป ผลิตภัณฑ์จากภูมิปัญญาไทย ต้อนรับเทศกาลปีใหม่
ในงาน “OTOP City Happy Market 2018” ตลาดแห่งความสุข ระหว่างวันที่ 15 – 23 ธ.ค. นี้
ณ อาคารชาเลนเจอร์ 1 - 3 อิมแพค เมืองทองธานี
เมื่อวันที่ 10 ธ.ค. 61 เวลา 14.00 น. ณ ลานคนเมือง ชั้น G โซนสุขสยาม ไอคอนสยาม ถนนเจริญนคร กรุงเทพมหานคร นายสุธี มากบุญ รัฐมนตรีช่วยว่าการกระทรวงมหาดไทย เป็นประธานในการแถลงข่าว การจัดงาน OTOP City 2018 : ภายใต้ชื่อ “OTOP City Happy Market 2018 : ตลาดแห่ง ความสุข” โดยมี นายบุญธรรม เลิศสุขีเกษมรองปลัดกระทรวงมหาดไทย นายยุทธศักดิ์ สุภสร ผู้ว่าการการท่องเที่ยวแห่งประเทศไทย และนายนิสิต จันทร์สมวงศ์ อธิบดีกรมพัฒนาชุมชน เป็นผู้ร่วมแถลงข่าว
นายสุธี มากบุญ กล่าวว่า การจัดงาน OTOP City 2018 จัดขึ้นเป็นครั้งที่ 13 ซึ่งถือเป็นการดําเนินการที่สอดคล้องกับแผนยุทธศาสตร์ชาติ 20 ปี แผนพัฒนาเศรษฐกิจและสังคมแห่งชาติ ฉบับที่ 12 แผนปฏิรูปประเทศ และยุทธศาสตร์กระทรวงมหาดไทย โดยมุ่งเน้นการลดความเหลื่อมล้ําและการเสริมสร้างให้ระบบเศษฐกิจมีความเข้มแข็ง สามารถนํานวัตกรรมและเทคโนโลยีดิจิทัลมาใช้ในการสร้างสรรค์คุณค่าสินค้าและบริการ รวมทั้งมีระบบการผลิต และให้บริการจากฐานรายได้เดิมที่มีมูลค่าเพิ่มสูงขึ้น เพื่อยกระดับผู้ประกอบการสินค้าและผลิตภัณฑ์ชุมชน โดยขณะนี้ มีตัวเลขการเติบโตรวม จากผลการจําหน่ายสินค้า OTOP ปีงบประมาณ พ.ศ. 2561 (ตุลาคม 2560 – กันยายน 2561) มียอดจําหน่ายกว่า 190,320.605777 ล้านบาท เพิ่มขึ้นร้อยละ 23.98 ถือได้ว่าประสบความสําเร็จสามารถเพิ่มรายได้ให้กับชุมชนและกระตุ้นเศรษฐกิจได้อย่างแท้จริง
นายบุญธรรม เลิศสุขเกษม กล่าวว่า OTOP เป็นแนวทางที่จะสร้างความเจริญแก่ชุมชนให้สามารถ ยกระดับฐานะความเป็นอยู่ของคนในชุมชนให้ดีขึ้น โดยการผลิตหรือจัดการทรัพยากรที่มีอยู่ในท้องถิ่น ให้กลายเป็นสินค้าที่มีคุณภาพ มีจุดเด่นเป็นเอกลักษณ์ของตนเองที่สอดคล้องกับวัฒนธรรมในแต่ละท้องถิ่น สามารถจําหน่ายในตลาดทั้งภายในและต่างประเทศ โดยมีหลักการพื้นฐาน 3 ประการ คือ 1) ภูมิปัญญาท้องถิ่นสู่สากล 2) พึ่งตนเองและคิดอย่างสร้างสรรค์ และ 3) การสร้างทรัพยากรมนุษย์ การจัดงานในครั้ง มีผู้ประกอบการมาร่วมนําเสนอสินค้ามากกว่า 20,000 รายการ กระทรวงมหาดไทยคาดหวังว่าจะเป็นโอกาสที่ดีที่ประเทศไทยจะได้แสดงให้ชาวไทยและชาวต่างชาติ ได้เห็นถึงความก้าวหน้าในการพัฒนาผลิตภัณฑ์ OTOP ที่เป็นภูมิปัญญาของคนไทย
นายนิสิต จันทร์สมวงศ์ เปิดเผยว่า ภายในงานมีกิจกรรมต่างๆ ประกอบด้วย นิทรรศการเฉลิมพระเกียรติสมเด็จ
พระเจ้าอยู่หัวมหาวชิราลงกรณ บดินทรเทพยวรางกูร รัชกาลที่ 10 การจัดแสดงผลิตภัณฑ์ Highlight ซึ่งประกอบด้วย
โซนของขวัญปีใหม่ หมู่บ้านท่องเที่ยว OTOP นวัตวิถี และตลาดแห่งความสุข กิจกรรม OTOP สู่สากล การจัดแสดงและจําหน่ายสินค้า OTOP จาก 5 ประเภท หรือ OTOP Classic ระดับ 3 – 5 ดาว จาก 77 จังหวัด มีสินค้าให้เลือกมากกว่า 20,000 รายการ อาหารชวนชิม และโซนพิเศษ เพื่อเป็นพื้นที่เพื่อให้บริการแก่ผู้เข้าชมงาน อาทิ Health & Spa จุดถ่ายภาพ ธนาคาร บริษัท ไปรษณีย์ไทย และจุดบริการรับห่อของขวัญ
ทั้งนี้ นายสุธีฯ ได้กล่าวเชิญชวนให้พี่น้องประชาชนมาเที่ยวชมงาน OTOP City 2018 ซึ่งจะจัดขึ้นในระหว่างวันที่ 15 – 23 ธันวาคม 2561 ตั้งแต่เวลา 10.00 - 21.00 น. ณ อาคารชาเลนเจอร์ 1 - 3 อิมแพค เมืองทองธานี
รัฐบาลไทย-ข่าวทำเนียบรัฐบาล-รองนายกรัฐมนตรีให้โอวาทแก่คณะข้าราชการผู้ได้รับทุนการศึกษาจากมหาวิทยาลัยหัวเฉียว รุ่นที่ 14
วันศุกร์ที่ 7 กันยายน 2561
รองนายกรัฐมนตรีให้โอวาทแก่คณะข้าราชการผู้ได้รับทุนการศึกษาจากมหาวิทยาลัยหัวเฉียว รุ่นที่ 14
รองนายกรัฐมนตรีให้โอวาทแก่คณะข้าราชการผู้ได้รับทุนการศึกษาจากมหาวิทยาลัยหัวเฉียว รุ่นที่ 14
วันนี้ (7 กันยายน 2561) เวลา 11.00 น. นายกรัฐมนตรีมอบหมายรองนายกรัฐมนตรี (พลเอก ประวิตร วงษ์สุวรรณ) เป็นประธานให้การต้อนรับคณะข้าราชการผู้ได้รับทุนการศึกษาจากมหาวิทยาลัยหัวเฉียว รุ่นที่ 14 จํานวน 80 คน ประจําปีการศึกษา 2561 เมืองเซียะเหมิน สาธารณรัฐประชาชนจีน เพื่อเข้าเยี่ยมอําลาและรับโอวาท ณ ห้องสีฟ้า ตึกสันติไมตรี ทําเนียบรัฐบาล
รองนายกรัฐมนตรีได้กล่าวให้โอวาทแก่คณะข้าราชการผู้ได้รับทุนการศึกษาจากมหาวิทยาลัยหัวเฉียว รุ่นที่ 14 ประจําปีการศึกษา 2561 ซึ่งเป็นโครงการที่มุ่งส่งเสริมความรู้ ประสบการณ์ทางด้านภาษาจีน และพัฒนาความสัมพันธ์ระหว่างไทย-จีน โดยที่ผ่านมาผู้สําเร็จการศึกษาได้กลับมาปฏิบัติหน้าที่ราชการ และมีส่วนสําคัญในการส่งเสริมความร่วมมือกับหน่วยงานภาครัฐ ระหว่างรัฐบาลจีนกับรัฐบาลไทย ซึ่งนับว่าเป็นประโยชน์ของทั้งสองประเทศเป็นอย่างยิ่ง ทั้งนี้รัฐบาลให้ความสําคัญกับโครงการดังกล่าวมาโดยตลอด พร้อมแสดงความยินดีกับข้าราชการทุกคนที่ได้รับทุนการศึกษาในครั้งนี้ และขอให้ทุกคนตระหนักและรักษาเกียรติยศชื่อเสียงของประเทศ รวมทั้งแสวงหาประโยชน์เพื่อนํามาพัฒนาประเทศ
โอกาสนี้ รองนายกรัฐมนตรีกล่าวขออํานวยพรให้ข้าราชการทุกท่านประสบความสําเร็จ เดินทางโดยสวัสดิภาพ พร้อมแสดงความขอบคุณรัฐบาลจีน สํานักงานกิจการชาวจีนโพ้นทะเลแห่งคณะรัฐมนตรี สาธารณรัฐประชาชนจีน สมาคมวัฒนธรรมไทย-จีน ซึ่งร่วมมือกับมหาวิทยาลัยหัวเฉียว ประเทศจีน ดําเนินโครงการดังกล่าวมาอย่างต่อเนื่อง และมุ่งหวังเป็นอย่างยิ่งว่าโครงการดังกล่าวจะเจริญก้าวหน้าเพื่อประโยชน์ร่วมกันของทั้งสองประเทศสืบไป
รัฐบาลไทย-ข่าวทำเนียบรัฐบาล-ภารกิจส่วนภูมิภาค
วันพุธที่ 22 สิงหาคม 2561
ภารกิจส่วนภูมิภาค
คลังภาพ/คลังวีดิทัศน์
​
​
​